ai4bharat/Pralekha huggingface dataset:
सूचना और प्रसारण मंत्रालय
सूचना एवं प्रसारण मंत्री की टिप्पणी के संबंध में स्पष्टीकरण
कुछ समाचार माध्यमों में केंद्रीय सूचना एवं प्रसारण मंत्री श्री प्रकाश जावड़ेकर का एक वक्तव्य संदर्भ से हटकर उद्धृत किया गया है। श्री प्रकाश जावड़ेकर द्वारा उक्त वक्तव्य कल राष्ट्रीय सामुदायिक रेडियो पुरस्कार वितरण समारोह के दौरान दिया गया था, जिसमें वे संचार की शक्ति और सामुदायिक रेडियो के महत्व पर प्रकाश डाल रहे थे।
इसी कार्यक्रम में श्री जावड़ेकर ने सरकार के दूसरे कार्यकाल के पहले 75 दिनों में सरकार द्वारा लिए गए प्रमुख निर्णयों पर आधारितएक बुकलेट "जन कनेक्ट" काभी विमोचन किया था। इसके बारेमें बात करते हुए उन्होंने अनुच्छेद 370 को निरस्त करने के ऐतिहासिक निर्णय सहित,कई प्रमुख फैसलों की चर्चा की थी।
इस संदर्भ में, श्री जावड़ेकर ने आजकहा कि "मीडिया के एकवर्ग ने सामुदायिक रेडियो और संचार के महत्व के बारे में मेरी सामान्यटिप्पणी को जम्मू एवं कश्मीर क्षेत्र कीस्थिति के साथ अनावश्यक रूप सेजोड़ने का प्रयास किया है, जो गैर-जिम्मेदाराना और अनैतिक पत्रकारिताका परिचायक है।"
आर.के.मीणा/आरएनएम/एएम/जेके/डीके–2691
(Visitor Counter : 148
उप राष्ट्रपति सचिवालय
उपराष्ट्रपति मुंबई में अंतर्राष्ट्रीय योग दिवस समारोह में भाग लेंगे
भारत के उपराष्ट्रपति श्री एम वैकैंया नायडु 21 जून 2018 को मुंबई के बांद्रा रिक्लेमेशन सीलिंक प्रोमेनेड में आयोजित होने वाले अंतर्राष्ट्रीय योग दिवस 2018 में मुख्य अतिथि के रूप में शामिल होंगे। मुंबई के एक संगठन द्वारा आयोजित इस कार्यक्रम में महाराष्ट्र के मुख्यमंत्री श्री देवेन्द्र फडणवीस भी शरीक होंगे।
स्वास्थ्य और रहन-सहन के प्रति योग के संपूर्ण आग्रह के चलते संयुक्त राष्ट्र ने 21 जून को अंतर्राष्ट्रीय योग दिवस के रूप में घोषित किया। पहला अंतर्राष्ट्रीय योग दिवस 21 जून 2015 को मनाया गया, इसलिए पूरी दुनिया में योगाभ्यास के फायदे के प्रति जागरूकता फैलाने के लिए कई देशों में 21 जून को योग अंतर्राष्ट्रीय दिवस मनाया जाता है।
इस साल अंतर्राष्ट्रीय योग दिवस का थीम ‘शांति के लिए योग’ है।
वीके/एएम/एके/एमएम-9098
(Visitor Counter : 103
प्रधानमंत्री कार्यालय
प्रधानमंत्री ने माँ कात्यायनी के आशीर्वाद की कामना की
प्रधानमंत्री श्री नरेन्द्र मोदी ने नवरात्रि के पावन अवसर पर अपने सभी भक्तों के लिए मां कात्यायनी के आशीर्वाद की कामना की है। श्री मोदी ने सभी के लिए आत्मबल और आत्मविश्वास के आशीर्वाद की भी कामना की है। उन्होंने देवी स्तुति को भी साझा किया है।
एक ट्वीट में प्रधानमंत्री ने कहा;
"चन्द्रहासोज्ज्वलकरा शार्दूलवरवाहना।
कात्यायनी च शुभदा देवी दानवघातिनी॥
मां दुर्गा का कात्यायनी स्वरूप अत्यंत अद्भुत और अलौकिक है। आज उनकी आराधना से हर किसी को नए आत्मबल और आत्मविश्वास का आशीर्वाद मिले, यही कामना है।"
युवा कार्यक्रम एवं खेल मंत्रालय
केंद्रीय युवा मामले एवं खेल मंत्री श्री किरेन रिजिजू ने प्रत्येक नागरिक के बीच फिटनेस को बढ़ावा देने के लिए फिट इंडिया यूथ क्लबों की राष्ट्र व्यापी पहल आरंभ की
केंद्रीय युवा मामले एवं खेल मंत्री श्री किरेन रिजिजू ने आज देश के 73वें स्वतंत्रता दिवस के अवसर पर एक और राष्ट्र व्यापी पहल फिट इंडिया यूथ क्लब आरंभ किया।
प्रधानमंत्री के विज़न फिट इंडिया आंदोलन के एक हिस्से के रूप में फिट इंडिया यूथ क्लब का प्रयास देश भर में फिटनेस के महत्व के बारे में आम जागरूकता पैदा करने के लिए युवाओं की शक्ति का उपयोग करने का प्रयत्न करता है।
फिट इंडिया यूथ क्लब अनूठे तरीके से फिटनेस और संकल्प को एक साथ जोड़ता है जिसमें स्काउट्स एवं गाइड्स, एनसीसी एवं अन्य युवा संगठनों के साथ साथ नेहरू युवा केंद्र संगठन और नेशनल सर्विस स्कीम के 75 लाख वालंटियर एक जिला इकाई के तत्वाधान में देश के प्रत्येक ब्लॉक में फिट इंडिया यूथ क्लब के रूप् में पंजीकरण करने के लिए साथ आएंगे और क्लब का प्रत्येक सदस्य समुदाय के लोगों को उनकी रोजमर्रा के रूटीन में 30 से 60 मिनट तक फिटनेस गतिविधियों से जुड़ने के लिए प्रेरित करेगा। इसके अतिरिक्त, क्लब प्रत्येक तिमाही में एक समुदाय फिटनेस प्रोग्राम आयोजित करने के लिए स्कूलों और स्थानीय निकायों को प्रोत्साहित करेगा।
इस पहल की चर्चा करते हुए, श्री रिजिजू ने कहा कि, ‘ केवल एक फिट नागरिक ही समुचित रूप से अपने देश के प्रति योगदान दे सकता है और साथी नागरिकों को आवश्यकता के क्षणों में सहायता कर सकता है। भारत 1.3 बिलियन लोगों का देश हैं और हमारे पास पहले से ही 75 लाख वोलंटियर हैं और जल्द ही यह संख्या 1 करोड़ तक पहुंच जाएगी। मुझे भरोसा है कि ये एक करोड़ वोलंटियर नियमित रूप से फिटनेस कार्यकलाप करने के लिए देश के कोन-कोने में कम से कम 30 करोड़ भारतीयों को प्रेरित कर सकते हैं। समय बीतने के साथ वोलंटियरों की संख्या और जिन्हें फिट इंडिया आंदोलन के लिए प्रेरित किया जा सकता है, उनकी संख्या भी बढ़ जाएगी और जल्द ही हम प्रत्येक भारतीय तक पहुंचने में भी सक्षम होंगे। ‘
फिट इंडिया यूथ क्लबों द्वारा आरंभ की जाने वाली प्रथम पहलों में एक फिट इंडिया फ्रीडम रन को लोकप्रिय बनाना है जो 15 अगस्त से 2 अक्टूबर तक चलता है और यह एक अनूठी अवधारणा है जो प्रतिभागियों को उनकी गति और उनके स्थान पर दौड़ने का और दौडने के अपने रास्तों की खुद योजना बनाने का अवसर देता है। यह दौड़ पहले ही देश भर में लोकप्रिय हो चुकी है और विख्यात एथलीटों से लेकर, कॉरपोरेट के नेता, सैनिक, स्कूली छात्र इसमें हिस्सा लेते हैं तथा सोशल मीडिया पर #Run4India एवं #NewIndiaFitIndia साथ स्वाधीनता दिवस दौड़ों की तस्वीर तथा वीडियो डालते हैं।
‘ फिट इंडिया आंदोलन 29 अगस्त को एक वर्ष पूरे कर लेगा। उन विभिन्न समारोहों की तरह जिन्हे पिछले वर्ष आयोजित किया गया है, फिट इंडिया फ्रीडम रन ने भी देश के प्रत्येक वर्ग को आकर्षित किया है। सीआईएसएफ, आईटीबीपी, बीएसएफ, सीबीएसई स्कूलों, सीआईसीएसई स्कूलों, हमारे अपने एनएसएस, एनवाईकेएस वोलंटियर, स्काउट्ए एवं गाईड्स जैसे विभिन्न संगठन सक्रिय हिस्सा ले रहे हैं। हमलोग मूल्यांकन करेंगे कि किस ब्लॉक, जिला एवं शहर ने दौड़ में सबसे अच्छा प्रदर्शन किया है। एक लक्ष्य निर्धारित करना और एक राष्ट्र के रूप में अपने प्रदर्शन का मूल्यांकन करना महत्वपूर्ण है। ‘
निर्वाचन आयोग
आंध्रप्रदेश और तेलंगाना विधान परिषदों में स्नातक और शिक्षक निर्वाचन क्षेत्रों के द्विवार्षिक चुनाव
आंध्र प्रदेश विधान परिषद के शिक्षक निर्वाचन क्षेत्रों से दो सदस्यों और तेलंगाना विधान परिषद के स्नातक निर्वाचन क्षेत्रों से दो सदस्यों का कार्यकाल 29 मार्च 2021 को समाप्त हो रहा है, क्योंकि मौजूदा सदस्य सेवानिवृत्त हो रहे हैं जिनका विवरण इस प्रकार है -
|
|
आंध्र प्रदेश
|
|
क्र. सं.
|
|
निर्वाचन क्षेत्र का नाम
|
|
सदस्य का नाम
|
|
सेवानिवृत्ति की तिथि
|
|
1
|
|
पूर्व-पश्चिम गोदावरी शिक्षक निर्वाचन क्षेत्र
|
|
रामू सूर्य राव 
|
|
29.03.2021
|
|
2
|
|
कृष्णा-गुंटूर शिक्षक निर्वाचन क्षेत्र
|
|
ए.एस. रामकृष्णा
|
|
तेलंगाना
|
|
1
|
|
महबूबनगर-रंगारेड्डी-हैदराबाद स्नातक निर्वाचन क्षेत्र
|
|
रामचन्द्र राव एन.
|
|
29.03.2021
|
|
2
|
|
वारंगल-खम्मम-नलगोंडा स्नातक निर्वाचन क्षेत्र
|
|
डॉ. पल्ला राजेश्वर रेड्डी
- आयोग ने निर्णय लिया है कि आंध्र प्रदेश राज्य विधान परिषद के लिए शिक्षक निर्वाचन क्षेत्रों से और तेलंगाना राज्य विधान परिषद के लिए स्नातक निर्वाचन क्षेत्रों से उपरोक्त द्विवार्षिक चुनाव निम्नलिखित कार्यक्रम के अनुसार आयोजित किए जाएंगेः–
|
|
अधिसूचना जारी करने की तिथि
|
|
16फरवरी, 2021 
|
|
नामांकन दाखिल करने की अंतिम तिथि
|
|
23फरवरी, 2021 
|
|
नामांकन की जांच
|
|
24फरवरी, 2021 
|
|
नाम वापस लेने की अंतिम तिथि
|
|
26फरवरी, 2021 
|
|
मतदान की तिथि
|
|
14 मार्च, 2021 
|
|
मतदान का समय
|
|
प्रातः 08:00 से शाम 04:00 बजे तक
|
|
मतों की गिनती
|
|
17 मार्च, 2021 
|
|
तिथि जिससे पहले चुनाव समाप्त किया जाएगा
|
|
22 मार्च, 2021 
- चुनाव से संबंधित आदर्श आचार संहिता संबंधित निर्वाचन क्षेत्रों में तुंरत प्रभाव से लागू हो जाएगी। इस बारे में पूरा विवरण आयोग की वेबसाइट पर देखें: https://eci.gov.in/files/file/4070-biennial-bye-elections-to-the-legislative-councils-from-council-constituencies-by-graduates%E2%80%99-and-teachers%E2%80%99-and-local-authorities%E2%80%99-constituencies-%E2%80%93-mcc-instructions-%E2%80%93-regarding/
- पूरी चुनाव प्रक्रियाओं के दौरान सभी व्यक्तियों द्वारा व्यापक दिशा-निर्देशों का पालन किया जाए।
- हर व्यक्ति चुनाव संबंधी प्रत्येक गतिविधि के दौरान फेस मास्क पहनेगा
- चुनाव के उद्देश्यों के लिए हॉल/कमरे/ परिसर में प्रवेश के समय:
 सभी व्यक्तियों की थर्मल स्कैनिंग की जाएगी
-  सभी स्थानों पर सैनिटाइज़र उपलब्ध कराया जाएगा
- राज्य सरकार गृह मंत्रालय के कोविड-19 दिशानिर्देशों के अनुसार सामाजिक दूरी का पालन किया जाएगा।
- जहां तक व्यवहारिक हो बड़े हॉलों की पहचान की जाएगी और सामाजिक दूरी के मानदंडों को सुनिश्चित करने के लिए उपयोग किया जाएगा।
- मतदानकर्मियों, सुरक्षाकर्मियों के आवागमन के लिए पर्याप्त संख्या में वाहन जुटाए जाएंगे ताकि कोविड-19 के दिशानिर्देशों का अनुपालन सुनिश्चित किया जा सके।
5. कोविड-19 के दौरान चुनाव के संचालन में व्यापक दिशानिर्देशों का कड़ाई से पालन किया जाए। इन दिशा-निर्देशों के लिए आयोग की वेबसाइट:- https://eci.gov.in/files/file/12167-broad-guidelines-for-conduct-of-general-electionbye-election-during-covid-19/. देखें
वित्त मंत्रालय
दीपम कल वित्त मंत्रालय के आजादी का अमृत महोत्सव समारोह के तहत "बाजार के जरिए संपत्ति सृजन" पर सम्मेलन आयोजित करेगा
वित्त मंत्री श्रीमती निर्मला सीतारमण बेंगलुरु से इस सम्मेलन में शामिल होंगी
सभी राज्यों और केंद्रशासित प्रदेशों को इसमें शामिल करते हुए 75 शहरों में बड़े पैमाने पर सम्मेलन का आयोजन किया जा रहा है
"आजादी का अमृत महोत्सव " के तहत निवेश और लोक परिसंपत्ति प्रबंधन विभाग  कल दोपहर बाद 4:00 बजे से पूरे देश के 75 शहरों में एक प्रतिष्ठित कार्यक्रम के रूप में "बाजार  के जरिए संपत्ति सृजन" विषयवस्तु पर एक सम्मेलन का आयोजन कर रहा है। इस पहल का उद्देश्य भारत के 75 शहरों में निवेश और संपत्ति सृजन के साथ-साथ नागरिकों के वित्तीय विकास को सुनिश्चित करने के लिए सरकार द्वारा उठाए गए कदमों के बारे में लोगों को शिक्षित, प्रोत्साहित और सशक्त बनाना है।
इस सम्मेलन में केंद्रीय वित्त और कारपोरेट कार्य मंत्री श्रीमती निर्मला सीतारमण बेंगलुरु स्थित भारतीय विज्ञान संस्थान  से शामिल होंगी।
वहीं, केंद्रीय वित्त राज्य मंत्री डॉ. भागवत किशनराव कराड नई दिल्ली स्थित विज्ञान भवन से इसमें हिस्सा लेंगे।
इस कार्यक्रम में उद्घाटन भाषण के बाद 75 शहरों के स्थानीय आयोजन स्थल पर एक सत्र होगा, जिसमें वित्तीय विशेषज्ञ/पेशेवर/बैंकर/प्रभावशाली आदि शामिल होंगे। इसमें निम्नलिखित व्यापक विषयों पर चर्चा होगी:
- पिछले 75 वर्षों में भारतीय कैपिटल मार्केट का विकास
- स्वतंत्र निवेशक के रूप में उभरती महिलाएं
- मार्केट के भरोसे को बेहतर बनाने में सरकार और बाजार के अन्य प्रमुख व्यक्तियों की भूमिका
- वित्तीय साक्षरता- वित्तीय कल्याण का मार्ग
- भारतीय कैपिटल मार्केट का भविष्य यानी अमृत काल
देश में "आजादी का अमृत महोत्सव" भारत की स्वतंत्रता की 75वीं वर्षगांठ और इसके लोगों के गौरवशाली इतिहास, संस्कृति और उपलब्धियों के उपलक्ष्य में मनाया जा रहा है। यह 5000 से अधिक वर्षों के प्राचीन इतिहास की विरासत के साथ 75 साल पुराने स्वतंत्र देश के रूप में हमारी सामूहिक उपलब्धियों का उत्सव है।
यह महोत्सव प्रधानमंत्री के बताए गए पांच स्तंभों- स्वतंत्रता संग्राम, 75 पर विचार, 75 पर उपलब्धियां, 75 पर कार्रवाई और सपनों व कर्तव्यों को प्रेरणा के रूप में अपनाते हुए आगे बढ़ने के लिए मार्गदर्शक शक्ति के रूप में 75 पर संकल्प पर आधारित है.
इस महोत्सव को जन-भागीदारी की भावना से जन-उत्सव के रूप में मनाया जाएगा। दीपम, आजादी का अमृत महोत्सव के अखिल भारतीय सारांश के अनुरूप लोगों के बीच बेहतर और आसान स्वीकार्यता के लिए 75 शहरों में सभी प्रमुख भारतीय भाषाओं में इस कार्यक्रम को आयोजित करेगा।
इस कार्यक्रम की व्यापक पहुंच को प्रतिबिंबित करने के लिए इसमें लद्दाख से लेकर लक्षद्वीप व अंडमान और निकोबार द्वीप समूह सहित देश के सभी भौगोलिक क्षेत्रों को शामिल किया गया है और देश का कोई भी क्षेत्र इसके दायरे से बाहर नहीं है।
इस बारे में अधिक जानकारी के लिए यहां क्लिक करें
प्रधानमंत्री कार्यालय
प्रधानमंत्री 11 फरवरी को वन ओशन समिट के उच्चस्तरीय सत्र में भाग लेंगे
प्रधानमंत्री श्री नरेन्द्र मोदी 11 फरवरी को दोपहर करीब 2:30 बजे एक वीडियो संदेश के माध्यम से वन ओशन समिट के उच्चस्तरीय सत्र को संबोधित करेंगे। इस शिखर सम्मेलन के उच्चस्तरीय सत्र को जर्मनी, यूनाइटेड किंगडम, दक्षिण कोरिया, जापान, कनाडा सहित कई देशों के राष्ट्राध्यक्ष व शासनाध्यक्ष संबोधित करेंगे।
वन ओशन समिट का आयोजन फ्रांस द्वारा संयुक्त राष्ट्र और विश्व बैंक के सहयोग से फ्रांस के ब्रेस्ट में 9-11 फरवरी के दौरान किया जा रहा है। इस शिखर सम्मेलन का उद्देश्य अंतरराष्ट्रीय समुदाय को स्वस्थ एवं समावेशी समुद्री इकोसिस्टम के संरक्षण और समर्थन की दिशा में ठोस कार्रवाई करने के लिए प्रेरित करना है।
इलेक्ट्रानिक्स एवं आईटी मंत्रालय
गोवा माईगॉव नागरिक भागीदारी मंच में शामिल हुआ; 12 राज्य पहले ही माईगॉव प्लेटफार्म लॉन्च कर चुके हैं
गोवा के मुख्यमंत्री ने भागीदारी युक्त प्रशासन और नीति निर्धारण को बढ़ावा देने के लिए माईगॉव नागरिक भागीदारी मंच की शुरूआत की
सरकार के साथ विचारों और सुझावों को साझा करने के लिए नागरिक www.goa.mygov.in पर पंजीकरण कर सकते हैं
गोवा के मुख्यमंत्री डॉ. प्रमोद सावंत ने 4 अगस्त, 2020 को एक ऑनलाइन कार्यक्रम में माईगॉव गोवा पोर्टल लॉन्च किया। सहभागी प्रशासन को सक्षम बनाने के लिए गोवा ने माईगॉव नागरिक भागीदारी मंच की शुरुआत की। लॉन्च के अवसर पर उन्होंने कहा, "माईगॉव गोवा पोर्टल शासन प्रक्रिया में जनता की भागीदारी को मजबूत करने के लिए एक लंबा रास्ता तय करेगा और राज्य को देश के लोगों से जुड़ने की सुविधा देगा। इससे नागरिकों को विभिन्न मंचों में भाग लेने और सरकारी नीतियों / योजनाओं पर अपने विचार / इनपुट देने का अवसर मिलेगा।”
माईगॉव , भारत सरकार का नागरिक सहभागिता और लोगों के विचार जानने  का प्लेटफ़ॉर्म है। इसका उद्देश्य शासन और नीति निर्धारण में नागरिकों की सक्रिय भागीदारी को बढ़ावा देना है। 26 जुलाई 2014 को अपने लॉन्च के बाद से, माईगॉव ने इंटरनेट, मोबाइल ऐप, आईवीआरएस, एसएमएस और आउटबाउंड डायलिंग का उपयोग करते हुए चर्चा, कार्य, नवाचार चुनौतियों, जनमत संग्रह, सर्वेक्षण, ब्लॉग, वार्ता, क्विज़ आदि विभिन्न तरीकों को अपनाया है। माईगॉव का उपयोग करने वाले लोगों की संख्या 1.25 करोड़ से अधिक हो गयी है और लाखों नागरिक माईगॉव के सोशल मीडिया प्लेटफॉर्म जैसे इंस्टाग्राम, फेसबुक, यूट्यूब, लिंक्डइन और ट्विटर से जुड़े हुए हैं। नए युग के ऐप जैसे शेयरचैट और रोपोसो पर भी माईगॉव ने हाल ही में अपने चैनल लॉन्च किये हैं। माईगॉव के व्हाट्सएप पर हेल्पडेस्क और टेलीग्राम पर न्यूजडेस्क ने कोविड-19 पर सरकार के संवाद को बहुत बढ़ा दिया है।
राज्य स्तर के कर्यक्रमों से नागरिकों को जोड़ने के लिए, माईगॉव में सॉफ्टवेयर-एज-ए-सर्विस  मोड का उपयोग किया गया है। 12 राज्य पहले ही अपने माईगॉव प्लेटफार्म लॉन्च कर चुके हैं। ये राज्य हैं - महाराष्ट्र, हरियाणा, मध्य प्रदेश, असम, अरुणाचल प्रदेश, मणिपुर, त्रिपुरा, छत्तीसगढ़, झारखंड, नागालैंड, हिमाचल प्रदेश और उत्तराखंड। माईगॉव टीम और संबंधित राज्य सरकार के निरंतर प्रयासों से, यह कार्यक्रम बहुत सफल रहा है और कुशलता से अपने उद्देश्य को प्राप्त करने में सक्षम है।
गोवा सरकार की सूचना प्रौद्योगिकी मंत्री श्रीमती जेनिफर मोनसेरेट ने माईगॉव गोवा पर अपने विचार व्यक्त किए और कहा कि माईगॉव गोवा पोर्टल, राज्य के लोगों को विभिन्न नीतियों, कार्यक्रमों व योजनाओं से संबंधित अपने विचार और सुझाव सरकार के साथ साझा करने के लिए प्रोत्साहित करेगा।
माईगॉव इंडिया के सीईओ श्री अभिषेक सिंह ने बताया कि कैसे माईगॉव शासन और विकास में नागरिकों की सक्रिय भागीदारी को बढ़ावा देने के लिए एक पसंदीदा मंच बन गया है।
नागरिक www.goa.mygov.in पर नामांकन कर सकते हैं और सरकार के साथ अपनी राय तथा अपने विचार व सुझाव साझा कर सकते हैं।
आर्थिक मामलों की मंत्रिमण्डलीय समिति 
मंत्रिमंडल ने सभी योग्य केन्द्रीय सार्वजनिक क्षेत्र के उद्यमों तथा निजी क्षेत्र के उद्यमों को इंजीनियरिंग प्रोजेक्ट्स  लिमिटेड के रणनीतिक विनिवेश की निविदा में भाग लेने से संबंधित सीसीईए के पूर्व निर्णय में आंशिक संशोधन को मंजूरी दी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडल समिति ने सभी योग्य केन्द्रीय सार्वजनिक क्षेत्र के उद्यमों तथा निजी क्षेत्र के उद्यमों को इंजीनियरिंग प्रोजेक्ट्स  लिमिटेड  के रणनीतिक विनिवेश की निविदा में भाग लेने से संबंधित सीसीईए के अक्टूबर 2016 के पूर्व निर्णय में आंशिक संशोधन को मंजूरी दी।
अक्टूबर 2016 में सीसीईए की पूर्व बैठक में ईपीआईएल में भारत सरकार के 100 प्रतिशत शेयर होल्डिंग के रणनीतिक विनिवेश को समान स्थिति वाले सीपीएसई में विलय को सैद्धांतिक रूप से मंजूरी दी थी। इस संशोधन से निविदा प्रक्रिया में प्रतिस्पर्धा को प्रोत्साहन मिलेगा और इससे सरकार को अधिक लाभ प्राप्त होगा।
प्रभावः
ईपीआईएल के प्रस्तावित रणनीतिक विनिवेश से सरकार को सामाजिक क्षेत्र/विकास कार्यक्रमों को वित्तीय सहायता देने के लिए अतिरिक्त संसाधन प्राप्त होंगे। आशा है कि सफल निविदाकर्ता के माध्यम से कंपनी को धन, तकनीक व नया प्रबंधन-अभ्यास मिलेगा। इससे कंपनी के व्यापार में वृद्धि होगी और रोजगार के नये अवसरों का भी सृजन होगा।
रक्षा मंत्रालय
रॉयल सऊदी सशस्त्र बलों के कमांडर लेफ्टिनेंट जनरल फहद बिन अब्दुल्ला मोहम्मद अल-मुतायर की ऐतिहासिक भारत यात्रा
रॉयल सऊदी सशस्त्र बलों के कमांडर लेफ्टिनेंट जनरल फहद बिन अब्दुल्ला मोहम्मद अल-मुतायर एक ऐतिहासिक और युगांतरकारी यात्रा के तहत 14 फरवरी 2022 को भारत पहुंचे। यह किसी सेवारत शाही सऊदी सशस्त्र बलों के कमांडर की पहली भारत यात्रा है और दोनों देशों के बीच गहन द्विपक्षीय रक्षा सहयोग का प्रतीक है। इससे पहले भारतीय सेना प्रमुख जनरल एम एम नरवणे ने दिसंबर 2020 में एक ऐतिहासिक यात्रा के तहत सऊदी अरब का दौरा किया था और यह किसी भारतीय सेना प्रमुख द्वारा सऊदी अरब की पहली यात्रा थी। इस यात्रा का उद्देश्य दोनों देशों के बीच द्विपक्षीय रक्षा सहयोग को और मजबूत करना है।
भारतीय सेना के थल सेनाध्यक्ष जनरल एम एम नरवणे ने 15 फरवरी 2022 को साउथ ब्लॉक में लेफ्टिनेंट जनरल फहद बिन अब्दुल्ला मोहम्मद अल-मुतायर का स्वागत किया, जहां उन्हें सेरेमोनियल गार्ड ऑफ ऑनर दिया गया। उन्होंने महत्वपूर्ण द्विपक्षीय चर्चा के लिए सेनाध्यक्ष से मुलाकात की और उन्हें सुरक्षा पहलुओं पर जानकारी दी गई।
भारत और सऊदी अरब के बीच आपसी संबंध आर्थिक समृद्धि में साझा हितों, आतंकवाद के संकट को समाप्त करने तथा जलवायु परिवर्तन के प्रभावों को कम करने के कारण बढ़े हैं। रक्षा कूटनीति समग्र संबंधों के प्रमुख सिद्धांतों में से एक है।
लेफ्टिनेंट जनरल फहद बिन अब्दुल्ला मोहम्मद अल-मुतायर 16 फरवरी 2022 को सऊदी अरब के लिए प्रस्थान करेंगे।
आयुष
“मानसिक स्वास्थ्य के लिए योग और आयुर्वेद औषधि’’ पर अंतरराष्ट्रीय वेबिनार का आयोजन 5 नवंबर 2020 को किया जाएगा
अखिल भारतीय आयुर्वेद संस्थान , ऑस्ट्रेलिया की वेस्टर्न सिडनी यूनिवर्सिटी के सहयोग से पांच नवंबर, 2020 को “मानसिक स्वास्थ्य के लिए योग और आयुर्वेद औषधि’’ विषय पर एक वेबिनार का आयोजन करेगा। यह वेबिनार आयुर्वेद और योग की शक्तियों के जरिए मानसिक स्वास्थ्य के लिए अवसरों पर केंद्रित एक सहयोगपूर्ण गतिविधि है। इससे योग और आयुर्वेद से जुड़े भारत, ऑस्ट्रेलिया, इटली और जर्मनी के शीर्ष शोधकर्ताओं के एक साथ आने और वर्तमान अंतरराष्ट्रीय शोध के माध्यम से जानकारी उपलब्ध कराने की उम्मीद है। यह योग और आयुर्वेद से जुड़े वैज्ञानिक अनुसंधान में अंतर्राष्ट्रीय सहयोग को और बढ़ावा देगा।
उद्घाटन सत्र में आयुष राज्य मंत्री  श्री श्रीपद येसो नाइक और आर्ट ऑफ लिविंग फाउंडेशन के संस्थापक गुरुदेव श्री श्री रविशंकर उपस्थित होंगे। ऑस्ट्रेलियाई सांसद, न्यू साउथ वेल्स के कौशल एवं तृतीयक शिक्षा मंत्री, और खेल, बहुसंस्कृतिवाद, वरिष्ठ नागरिक एवं वेटरन कार्यवाहक मंत्री, न्यू साउथ वेल्स सरकार में मेंबर फोर पारामट्टा, डॉ. ज्योफ ली; आयुष मंत्रालय  के सचिव वैद्य राजेश कोटेजा, ऑस्ट्रेलिया की सिडनी वेस्टर्न यूनिवर्सिटी के कुलपति एवं प्रमुख, प्रोफेसर बार्नी ग्लोवर, एओ भी उद्घाटन सत्र को संबोधित करेंगे।
वैज्ञानिक विचार-विमर्श में; इटालियन सोसाइटी फॉर आयुर्वेदिक मेडिसिन के डॉ. एंटोनियो मोरंडी, वेस्टर्न सिडनी यूनिवर्सिटी, ऑस्ट्रेलिया के एनआईसीएम हेल्थ रिसर्च इंस्टीट्यूट के डॉ. माइकल डी मेनिनकोर, यूनिवर्सिटी ऑफ ड्यूसबर्ग-एसेन, जर्मनी के डॉ. होल्गर क्रैमर आयुर्वेद और योग के जरिए सकारात्मक मानसिक स्वास्थ्य बनाए रखने से जुड़े अपने शोध निष्कर्ष साझा करेंगे।
यह वेबिनार हाल की चिंताओं, प्रगति, भविष्य की रणनीतियों आदि पर चर्चा करने के लिए दुनिया के विभिन्न कोनों से वैज्ञानिकों और शोधकर्ताओं को एक साथ लाएगा। यह अनुमान है कि वेबिनार के विचार-विमर्श, आगे और अनुसंधान के लिए एवं मानसिक स्वास्थ्य के लिहाज से आयुर्वेद और योग के कारगर होने के वैज्ञानिक साक्ष्य को लेकर लोगों में जागरूकता पैदा करने के लिए एक मजबूत राह दिखाएंगे।
उद्घाटन सत्र में अंतरराष्ट्रीय योग दिवस-2020 के अवसर पर अखिल भारतीय आयुर्वेद संस्थान द्वारा तैयार की गयी, आमंत्रित लेखों की एक ई-पुस्तक ‘योगा फोर माइंड-बॉडी वेलनेस’ का विमोचन किया जाएगा।
अखिल भारतीय आयुर्वेद संस्थान प्राचीन ज्ञान और आधुनिक तकनीक का एक आदर्श मिश्रण है। संस्थान ने योग और आयुर्वेद की सदियों पुरानी अवधारणाओं के सत्यापन के लिए विभिन्न राष्ट्रीय और अंतर्राष्ट्रीय अनुसंधान संगठनों के साथ साझेदारी की है। वेस्टर्न सिडनी यूनिवर्सिटी एक ऐसा साझेदार है जिसके साथ समझौता ज्ञापन पर हस्ताक्षर किए गए है और जो दुनिया के शीर्ष दो प्रतिशत विश्वविद्यालयों में आता है। यह विश्वविद्यालय अनुसंधान के लिए और समुदायों पर एक सकारात्मक प्रभाव डालने के लिए प्रतिबद्ध है।
पिछले एक दशक में आयुर्वेद और योग ने स्वास्थ्य को लेकर अपने संभावित लाभों के लिए तेजी से वैश्विक ध्यान आकर्षित करना शुरू किया है। आधुनिक समय में जीवनशैली में आमूलचूल बदलावों के कारण मानसिक रोग तेजी से बढ़ रहे हैं जो चिकित्सा पेशे के लिए चुनौती बन रहे हैं। आयुर्वेद में ऐसी दशाओं से निपटने के लिए कई पद्धतियां हैं। योग चिकित्सा और आयुर्वेद का एक साथ इस्तेमाल, मानसिक स्थिति को संतुलित करने और सकारात्मक स्वास्थ्य बनाए रखने के लिए फायदेमंद माना जाता है।
प्रधानमंत्री कार्यालय
प्रधानमंत्री ने महाशिवरात्रि पर काशी की तस्वीरें साझा कीं
प्रधानमंत्री श्री नरेन्द्र मोदी ने काशी में महाशिवरात्रि समारोह की झलकियां साझा की हैं।
प्रधानमंत्री ने ट्वीट किया:
“महाशिवरात्रि के पावन-पुनीत अवसर पर शिवभक्ति में लीन काशी...जय बाबा विश्वनाथ!”
पर्यावरण, वन एवं जलवायु परिवर्तन मंत्रालय
हैदराबाद के चिड़ियाघर में रह रहे सार्स-कोव-2 से संक्रमित एशियाई शेर अच्छी तरह से स्वस्थ हो रहे हैं
नमूनों के विश्लेषण से पता चला है कि किसी भी प्रकार के चिंतिति करने वाले वायरस के स्वरूप से संक्रमण नहीं हुआ है
इस बात का कोई तथ्यात्मक प्रमाण नहीं है कि जानवर किसी भी तरह से मनुष्यों तक बीमारी का संचार कर सकते हैं
हैदराबाद के नेहरू जूलॉजिकल पार्क  में रखे गए ऐसे आठ एशियाई शेरों के नमूनों  को चिड़ियाघर प्रशासन ने 24 अप्रैल 2021 को सावधानी के रूप में, सीसीएमबी-एलएसीलोएनईएस के साथ साझा किया था, जिनमें सांस की परेशानी के लक्षण दिखाई दिए थे। सीसीएमबी-एलएसीलोएनईएस द्वारा 4 मई 2021 को साझा किए गए विस्तृत नैदानिक परीक्षणों और रिपोर्ट के आधार पर, अब यह पुष्टि हो गई है कि हैदराबाद के नेहरू जूलॉजिकल पार्क  में रखे गए आठ एशियाई शेर सार्स-कोव 2 वायरस से संक्रमित हैं।
नमूनों के आगे के विश्लेषण से पता चला है कि किसी भी प्रकार के चिंतित करने वाले वायरस के स्वरूप से संक्रमण नहीं हुआ था। आठ शेरों को आइसोलेशन में रख दिया गया है और उनकी उचित देखभाल और आवश्यक उपचार शुरू कर दिया गया है। इलाज के बाद सभी आठ शेरों के स्वास्थ्य में सुधार दिखाई दे रहा है और वे अच्छी तरह से ठीक हो रहे हैं। वे सामान्य रूप से व्यवहार कर रहे हैं और अच्छी तरह से खाना खा रहे हैं। सभी चिड़ियाघर कर्मचारियों की सुरक्षा के उपाय पहले से ही शुरू कर दिए गए हैं और बाहरी संपर्क से बचाने के लिए चिड़ियाघर को दर्शकों के लिए बंद कर दिया गया है।
केंद्रीय चिड़ियाघर प्राधिकरण ने सार्स-कोव-2 के मामलों की बढ़ती संख्या के मद्देनज़र चिड़ियाघरों के लिए चिड़ियाघरों द्वारा सुरक्षा के दिशा-निर्देश और सलाह जारी करने सहित कई उपाय पहले से ही किए हैं। वैज्ञानिक एजेंसियों और भारतीय पशु चिकित्सा अनुसंधान संस्थान  उत्तर प्रदेश और सेलुलर और आणविक जीवविज्ञान केंद्र और लुप्तप्राय प्रजातियों के संरक्षण के लिए प्रयोगशाला  हैदराबाद के विशेषज्ञों के साथ परामर्श से चिड़ियाघरों को रोकथाम, नमूना संग्रह, संदिग्ध मामलों में पता लगाने और जानवरों की देखभाल करने वालों के लिए सुरक्षा प्रोटोकॉल आदि के दिशा निर्देश दिए गए हैं। इस तरह के परामर्श सार्वजनिक डोमेन http://cza.nic.in/news/en पर आसानी से उपलब्ध हैं।
विशेषज्ञों के परामर्श से अगले चरणों के भाग के रूप में, कोविड सावधानियों के लिए नए दिशानिर्देशों को और विकसित किया जा रहा है। आवश्यकता होने पर अतिरिक्त सूचना जारी की जाएगी।
दुनिया में अन्य जगहों पर पिछले वर्ष सार्स-कोव 2 से संक्रमित होने वाले चिड़ियाघर के जानवरों के साथ अनुभव के आधार पर, इस बात के कोई तथ्यात्मक प्रमाण नहीं है कि जानवर, मनुष्यों को किसी भी तरह से बीमारी पहुंचा सकते हैं। इसलिए मीडिया से अनुरोध है कि रिपोर्टिंग के दौरान अत्यधिक सावधानी बरतें और इस बारे में एक जिम्मेदार कवरेज प्रदान करें।
एमजी/एएम/एमकेएस
(Visitor Counter : 312